Anatoli Karpov

Anatoli Jevgenjevitš Karpov (vene keeles Анатолий Евгеньевич Карпов; sündinud 23. mail 1951 Zlatoustis) on Venemaa maletaja ja maletreener.

Ta on olnud male maailmameister (1975–1985) ja on FIDE vanemtreener (2009).

Elukäik
Isa õpetas poja malet mängima, kui poeg oli viieaastane. 9-aastaselt täitis ta I järgu, 11-aastaselt sai meistrikandidaadiks ja 14-aastaselt meistriks. 1969. aastal tuli ta juunioride maailmameistriks, 1970. aastal tuli NSV Liidu meistriks ja sai ka suurmeistriks.

FIDE tunnistas ta maailmameistriks 3. aprillil 1975, kui senine maailmameister Robert Fischer oli keeldunud temaga matši mängimast. Fischer polnud paar aastat õieti võistlustel osalenud ja esitas hulga pretsedendituid tingimusi, näiteks nõudis ta, et matš kestaks 10 võiduni (viigid ei tule arvesse), ent seisul 9:9 säilitaks tema maailmameistri tiitli. On arvatud, et Fischer soovis saavutada pikka matši, et selle esimesel poolel saaks oma kunagist vormi taastada. FIDE president Max Euwe nõustus kõigi tingimustega peale selle, et seisul 9:9 säilitab Fischer tiitli. Seepeale Fischer loobus ja Karpov sai matšita maailmameistriks.

Ta on saavutanud 3163 mängitud mängus 1118 võitu, 287 kaotust ja 1480 viiki . 

Anatoli Karpov oli male maailmameister aastatel 1975–1985, kuni kaotas tiitli Garri Kasparovile. 

1. juuli 2006 seisuga oli ta FIDE reiting 2668, millega ta oli maailmas 40. kohal. 2009. aasta suvel oli ta reiting 2644, millega ta oli maailma edetabelis 98. kohal.

22.–24. septembrini 2009 pidasid Anatoli Karpov ja Garri Kasparov Valencias 12 partiist koosneva matši, mille võitis Kasparov tulemusega 9:3.

2010. aasta oktoobris kandideeris Karpov FIDE presidendiks, kuid jäi alla Kirsan Iljumžinovile, kes valiti sellesse ametisse tagasi.thumb|Anatoli Karpov Tallinnas Estonia teatri talveaias (2011)

Tunnustus
 8 Male-Oscarit (1973, 1974, 1975, 1976, 1977, 1979, 1980 ja 1981)
 Tööpunalipu orden (1978) – sportlike saavutuste ja suure panuse eest nõukogude malekooli arendamisse 
 Lenini orden (1981) – väljapaistvate sportlike saavutuste ja suure panuse eest nõukogude malekooli arendamisse ning viljaka ühiskondliku tegevuse eest 
 orden Teenete eest Isamaa ees III järk (2001) – suure panuse eest heategevusprogrammide realiseerimisel ning rahu ja rahvastevahelise sõpruse tugevdamiselУказ Президента Российской Федерации от 23 мая 2001 года № 584  
 Sõpruse orden (2011) – suure panuse eest rahu ja rahvastevahelise sõpruse tugevdamisel ja viljaka ühiskondliku tegevuse eestУказ Президента Российской Федерации от 22 мая 2011 года № 660  
 Venemaa Kunstide Akadeemia auliige (2011)
 orden Teenete eest Isamaa ees II järk (2021) – suure panuse eest vene riikluse kinnistamisel, parlamentarismi arendamisel ja aktiivse seadusandliku tegevuse eest

Isiklikku
Abielust Irina Kuimovaga on Karpovil poeg Anatoli (sündinud 1979Анатолий Карпов: «Шахматы превратили в балаган!», stoletie.ru, 28.09.2010).

Karpov on abielus Natalja Vladimirovna Bulanovaga (sündinud 1964). Neil on tütar Sofja (sündinud 1999).

Karpov lootis 2022. aasta aprillis, et Venemaa sissetung Ukrainasse lõpeb varsti ja rohkem süütuid ei sure.

2022. aasta 29. oktoobril toimetati teadvuse kaotanud Karpov Riigiduuma hoone kõrvalt Sklifosovski haiglasse ning viidi sealses intensiivraviosakonnas kunstlikku koomasse. Arstid tuvastasid tal kraniotserebraalse trauma, vasaku reieluu murru ja raske alkoholijoobe. Tema abikaasa Natalja Bulanova sõnul toodi Karpov 1. novembriks koomast välja. Pärast seda suunati ta neuroloogiaosakonda.

Viited

Välislingid
 Fotod 2006. aastast
 Janar Filippov. Kasparov ja Karpov kohtuvad taas Ekspress.ee, 8. juuli 2009

Kategooria:Nõukogude Liidu maletajad
Kategooria:Venemaa maletajad
Kategooria:Male maailmameistrid
Kategooria:Venemaa maletreenerid
Kategooria:Venemaa malefunktsionäärid
Kategooria:Peterburi ülikooli vilistlased
Kategooria:Filatelistid
Kategooria:Sündinud 1951